Битка код Абида
Битка код Абида је била поморска битка која се одиграла 411. п. н. е. између Атине и Спарте за време Пелопонеског рата. У бици је победила атинска флота. Спартанска флота под заповедништвом Миндара покушала је да спаси малу савезничку флоту, која је била угрожена код Дардана. Спартанску флоту је напала атинска флота под заповедништвом Трасибула. Током дужег времена битка је била неодлучена, међутим долазак Алкибијада са појачањем одлучио је битку. Пелопонежани су били присиљени да побегну у своју базу у Абиду изгубивши око 30 бродова.